钦定古今图书集成/理学汇编/文学典/第175卷 > 《徐炬事物原始》 > 《诔》
## 钦定古今图书集成/理学汇编/文学典/第175卷 > 《徐炬事物原始》 > 《诔》

《说文》云：“诔，谥也。述前人之功德。”《礼》云：“小史掌卿大夫
之丧，读诔。”谢太傅问陆退曰：“张凭何以作母诔，不作
父诔？”曰：“丈夫之德，表于行事；妇人之德，非诔不显。”陆
先生矜语其客曰：“某胥也，某商也。其生某任之；其死
也，某诔之。某于某何人也。任与诔也，非罪欤。”周制：大
夫有谥，士则有诔。是诔始于周也。谓积累生时德行，
以赐之命是也。